25. oktoober toimus Rõuge valla noortele väljasõit Vooremäe discgolfiparki. Noori juhendasid kaks harrastajat discgolfi instruktorit ning koos läbiti ka üks osa pargist. Noortele tutvustati erinevaid visketehnikaid ning jagati õpetussõnu, kuidas discgolfi mängida.
#000002
2022. aasta viimane kuu möödus Ruusmäe noortekojas tegusalt ning pühade meeleolus. Kuu alguses meisterdas noorsootöötaja Agneta koos noortega erinevaid jõulukaunistusi ning ehtis nendega maja.
#000005
Enne noortekoda toimusid noortekeskuse tegevused Ruusmäe rahvamajas. Noorte tegevuse jaoks oli kohandatud pisike lavatagune ruum, mida noored tihtipeale jagasid rahvamaja üritustel esinejatega.
#000006
Kuid 2018. aasta novembris täitus Ruusmäe noorte suur unistus ja noored said päris oma maja. Leader programmi ja Rõuge valla toel renoveeriti endine mõisaaegne sepikoda ja sellest sai Ruusmäe noortekoda.
#000007
Meie noored ja külalised on noortekojast vaimustuses – pisike, hubane ja stiilne. 2019. aastal tunnustas SA Võrumaa Arenduskeskus Ruusmäe noortekoda kauni kodu tänukirjaga.
#000008
Meie pisike avatud korrustega maja pakub mitmekülgseid tegevusi igas vanuses noortele. Esimesel korrusel asuvad kööginurk ja piljardilaud. Teisel korrusel saab mängida Xbox’i, WildEsti, lauajalgpalli ning teisigi mänge. Noortekojas toimuvad erinevad huviringid ning lisaks on noortekojas võimalik kuulata muusikat, pidada sünnipäevi, koosolekuid, õppepäevi ja muid üritusi.
#000009
Kuna maja asub küla südame ja otse meie ainulaadse kastellmõisa väravas, siis oleme suveperioodidel noortekojas pidanud ka noortekohvikut, kus noored on saanud toredaid kogemusi kohvikupidajatena ning palju tunnustavaid sõnu. Lisaks avanes meie noortel sel suvel harukordne võimalus kokata koos Eesti tippkoka Joel Ostratiga.
#000010
Kokandusring2x kuus L kell 10
#000011